ddrg/super_eurlex huggingface dataset:
CINNEADH (AE) 2020/2061 ÓN gCOMHAIRLE

an 7 Nollaig 2020

maidir leis an seasamh atá le glacadh thar ceann an Aontais Eorpaigh sa Choiste um Thrádáil arna bhunú faoin gComhaontú Comhpháirtíochta Eatramhach idir an Comhphobal Eorpach, de pháirt amháin, agus Stáit an Aigéin Chiúin, den pháirt eile, a mhéid a bhaineann le Rialacha Nós Imeachta an Choiste um Thrádáil agus Rialacha Nós Imeachta na gCoistí Speisialta a bhunú

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4), i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An 30 Iúil 2009, shínigh an tAontas Comhaontú Comhpháirtíochta Eatramhach, idir an Comhphobal Eorpach, de pháirt amháin, agus Stáit an Aigéin Chiúin, den pháirt eile (1), (dá ngairtear an “Comhaontú” anseo feasta), lena mbunaítear creat do Chomhaontú Comhpháirtíochta Eacnamaíche. Tá an Comhaontú á chur i bhfeidhm go sealadach ag Nua-Ghuine Phapua ón 20 Nollaig 2009 i leith, ag Fidsí ón 28 Iúil 2014 i leith, ag Samó ón 31 Nollaig 2018 i leith agus ag Oileáin Sholomón ón 17 Bealtaine 2020 i leith.

(2) Le hAirteagal 68 den Chomhaontú, bunaítear Coiste um Thrádáil (dá ngairtear an “Coiste um Thrádáil idir AE agus Stáit an Aigéin Chiúin” anseo feasta) atá le déileáil leis na hábhair uile is gá chun an Comhaontú a chur chun feidhme.

(3) De bhun Airteagal 68 den Chomhaontú, tá an Coiste um Thrádáil idir AE agus Stáit an Aigéin Chiúin lena rialacha nós imeachta a bhunú, agus féadfaidh sé Coistí Speisialta a bhunú agus déanfaidh sé cumhachtaí sonracha cinnteoireachta cur chun feidhme dá bhforáiltear i bhforálacha ábhartha an Chomhaontaithe a tharmligean chuig na Coistí Speisialta sin.

(4) Le linn an ochtú cruinniú dá chuid, glacfaidh an Coiste um Thrádáil idir AE agus Stáit an Aigéin Chiúin a rialacha nós imeachta agus rialacha nós imeachta na gCoistí Speisialta.

(5) Ba cheart don Aontas a chinneadh cén seasamh atá le glacadh sa Choiste um Thrádáil idir AE agus Stáit an Aigéin Chiúin maidir leis na rialacha nós imeachta sin a ghlacadh,

TAR ÉIS AN CINNEADH SEO A GHLACADH:

Airteagal 1 An seasamh atá le glacadh thar ceann an Aontais le linn an ochtú cruinniú de chuid an Choiste um Thrádáil arna bhunú faoin gComhaontú Comhpháirtíochta Eatramhach idir an Comhphobal Eorpach, de pháirt amháin, agus Stáit an Aigéin Chiúin, den pháirt eile, a mhéid a bhaineann le Rialacha Nós Imeachta an Choiste um Thrádáil idir AE agus Stáit an Aigéin Chiúin agus Rialacha Nós Imeachta na gCoistí Speisialta a bhunú, bunófar é ar an Dréachtchinneadh ón gCoiste um Thrádáil idir AE agus Stáit an Aigéin Chiúin (2).

Airteagal 2 Tar éis a ghlactha, foilseofar Cinneadh an Choiste um Thrádáil idir AE agus Stáit an Aigéin Chiúin in Iris Oifigiúil an Aontais Eorpaigh.

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 7 Nollaig 2020. Thar ceann na Comhairle An tUachtarán J. BORRELL FONTELLES

(1) IO L 272, 16.10.2009, lch. 2.

(2) Féach doiciméad ST 11960/20 at http://register.consilium.europa.eu
(5)

Is iomchuí an seasamh atá le glacadh thar ceann an Aontais sa chéad chruinniú den Chomhchoiste a bhunú, ós rud é go mbeidh éifeachtaí dlí ag an gcinneadh ón gComhchoiste lena nglactar a rialacha nós imeachta ar an Aontas. Ba cheart seasamh an Aontais laistigh den Chomhchoiste a bheith bunaithe ar an Dréachtchinneadh ón gComhchoiste,
CINNEADH (AE) 2020/2234 ÓN gCOMHAIRLE

an 23 Deireadh Fómhair 2020

maidir le síniú, thar ceann an Aontais agus a Bhallstát, agus cur i bhfeidhm sealadach an Phrótacail a ghabhann leis an gComhaontú lena mbunaítear Comhlachas idir an tAontas Eorpach agus a Bhallstáit, ar thaobh amháin, agus Meiriceá Láir, ar an taobh eile, chun aontachas Phoblacht na Cróite leis an Aontas Eorpach a chur san áireamh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 217 de, i gcomhar le hAirteagal 218(5) de,

Ag féachaint d’Ionstraim Aontachais na Cróite, agus go háirithe don dara fomhír d’Airteagal 6(2) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Síníodh an Comhaontú lena mbunaítear Comhlachas idir an tAontas Eorpach agus a Bhallstáit, ar thaobh amháin, agus Meiriceá Láir ar an taobh eile (1) (“an Comhaontú”), an 29 Meitheamh 2012 agus cuireadh Cuid IV (Trádáil) de i bhfeidhm, cé is moite d’Airteagal 271 de, de bhun Aireagal 353(4) den Chomhaontú idir an tAontas agus Hondúras, Nicearagua agus Panama ón 1 Lúnasa 2013 i leith, idir an tAontas agus Cósta Ríce agus an tSalvadóir ón 1 Deireadh Fómhair 2013 i leith, agus idir an tAontas agus Guatamala ón 1 Nollaig 2013 i leith.

(2) An 24 Meán Fómhair 2012, thug an Chomhairle údarú don Choimisiún tús a chur le caibidlíocht le Meiriceá Láir d’fhonn prótacal a ghabhann leis an gComhaontú a thabhairt i gcrích chun aontachas na Cróite leis an Aontas (“an Prótacal”) a chur san áireamh.

(3) Tugadh an chaibidlíocht chun críche go rathúil an 27 Meitheamh 2019.

(4) Ba cheart an Prótacal a shíniú, agus é a chur i bhfeidhm ar bhonn sealadach, go dtí go dtabharfar chun críche na nósanna imeachta is gá chun go dtiocfaidh sé i bhfeidhm,

TAR ÉIS AN CINNEADH SEO A GHLACADH:

Airteagal 1 Déantar leis seo síniú, thar ceann an Aontais agus a Bhallstát, an Phrótacail a ghabhann leis an gComhaontú lena mbunaítear Comhlachas idir an tAontas agus a Bhallstáit de pháirt amháin, agus Meiriceá Láir, den pháirt eile, chun aontachas na Cróite leis an Aontas Eorpach a chur san áireamh, a údarú, faoi réir thabhairt i gcrích an Phrótacail sin (2).

Airteagal 2 Leis seo, údaraítear Uachtarán na Comhairle an duine/na daoine a ainmniú a mbeidh sé de chumhacht aige/acu an Prótacal a shíniú, thar ceann an Aontais agus a Bhallstát.

Airteagal 3 Cuirfear an Prótacal i bhfeidhm ar bhonn sealadach, i gcomhréir le hAirteagal 12(3) de (3), go dtí go dtabharfar chun críche na nósanna imeachta is gá chun go dtiocfaidh sé i bhfeidhm.

Airteagal 4 Tiocfaidh an Cinneadh seo i bhfeidhm an dáta a ghlacfar é.

Arna dhéanamh i Lucsamburg, 23 Deireadh Fómhair 2020. Thar ceann na Comhairle An tUachtarán S. SCHULZE

(1) IO L 346, 15.12.2012, lch. 3.

(2) Ní ann do théacs an Phrótacail seo sa Ghaeilge.

(3) Foilseoidh Ardrúnaíocht na Comhairle an dáta ar uaidh sin a chuirfear an Prótacal i bhfeidhm go sealadach in Iris Oifigiúil an Aontais Eorpaigh.
Ceartúchán ar Chinneadh (CBES) 2021/509 ón gComhairle an 22 Márta 2021 lena mbunaítear Saoráid Síochána Eorpach, agus lena n-aisghairtear Cinneadh (CBES) 2015/528

( Iris Oifigiúil an Aontais Eorpaigh L 102 an 24 Márta 2021 )

(Iris Oifigiúil an Aontais Eorpaigh L Eagrán Speisialta Gaeilge an 24 Márta 2021)

Ar an leathanach clúdaigh, faoi “CINNTÍ”:

in ionad:

léitear:

Ar leathanach 14, sa teideal:

in ionad:

léitear:

Ar leathanach 15, aithris 11, sa tríú líne:

in ionad:

léitear:

Ar leathanach 16, aithris 19, sa chéad abairt:

in ionad:

“I gconclúidí an 17 go 21 Iúil 2020 uaithi dúirt an Chomhairle Eorpach go mbunófar Saoráid Síochána Eorpach [...]”,

léitear:

“I gconclúidí an 17 go dtí an 21 Iúil 2020 uaithi, dúirt an Chomhairle Eorpach go mbunófar Saoráid Eorpach Síochána [...]”.
Ceartúchán ar Chinneadh (AE) 2021/799 ón gComhairle an 3 Bealtaine 2021 maidir leis an seasamh atá le glacadh thar ceann an Aontais Eorpaigh laistigh de Choiste Rialachais Phoiblí na hEagraíochta um Chomhar agus Forbairt Eacnamaíochta (ECFE) agus de Chomhairle ECFE i ndáil leis an dréacht-Mholadh maidir le comhrac na trádála neamhdhleathaí: Feabhas a Chur ar an Trédhearcacht i gCriosanna Saorthrádála

( Iris Oifigiúil an Aontais Eorpaigh L 177 an 19 Bealtaine 2021 )

1. An teideal atá ar an gClár agus an teideal ar leathanach 1,

in ionad:

“Cinneadh (AE) 2021/799 ón gComhairle an 3 Bealtaine 2021 maidir leis an seasamh...”,

léitear:

“Cinneadh (AE) 2021/799 ón gComhairle an 16 Meán Fómhair 2019 maidir leis an seasamh...”.

2. Ar leathanach 2, abairtí deiridh (áit, dáta agus síniú),

in ionad:

“Arna dhéanamh sa Bhruiséil, 3 Bealtaine 2021. Thar ceann na Comhairle An tUachtarán A. P. ZACARIAS”,

léitear:
(2)

Le Cinneadh (AE) 2020/430 foráiltear, más rud é go dtugann na himthosca eisceachtúla leanúnacha bonn cirt dó, go bhféadfaidh an Chomhairle an Cinneadh sin a athnuachan. An 21 Aibreán 2020, le Cinneadh (AE) 2020/556 (3), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go ceann tréimhse bhreise míosa ón 23 Aibreán 2020. Rinneadh foráil don síneadh sin leis an maolú go dtí an 23 Bealtaine 2020. An 20 Bealtaine 2020, le Cinneadh (AE) 2020/702 (4), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go dtí an 10 Iúil 2020. An 3 Iúil 2020, le Cinneadh (AE) 2020/970 (5), chuir an Chomhairle síneadh leis an maolú sin go dtí an 10 Meán Fómhair 2020. An 4 Meán Fómhair 2020, le Cinneadh (AE) 2020/1253 (6), chuir an Chomhairle síneadh leis an maolú sin go dtí an 10 Samhain 2020. An 6 Samhain 2020, le Cinneadh (AE) 2020/1659 (7), chuir an Chomhairle síneadh leis an maolú sin go dtí an 15 Eanáir 2021.
(2)

An 8 Nollaig 2019 d’eisigh Ardionadaí an Aontais do Ghnóthaí Eachtracha agus don Bheartas Slándála dearbhú thar ceann an Aontais inar cháin sé an lámh láidir a bheith á húsáid go forleathan díréireach ag fórsaí slándála na hIaráine, as ar eascair líon ard básanna agus gortuithe le linn na freagartha ar léirsithe mhí na Samhna 2019. Cuireadh in iúl go soiléir sa dearbhú freisin go bhfuil an tAontas ag súil go dtabharfar déantóirí uile an fhoréigin chun cuntais agus iarradh ar údaráis na hIaráine imscrúduithe trédhearcacha inchreidte a áirithiú chun líon na ndaoine a maraíodh agus a gabhadh a shoiléiriú, agus chun próis chuí a chur ar fáil do gach cimí. Ina theannta sin, mar fhreagairt ar chinneadh na hIaráine deireadh a chur le rochtain idirlín ar líonraí domhanda ar feadh seachtaine agus cumarsáid agus saorshreabhadh faisnéise do shaoránaigh na hIaráine a chosc, cuireadh in iúl go láidir sa dearbhú nach mór cearta bunúsacha, amhail saoirse chun tuairimí a nochtadh agus saoirse comhthionóil, a urramú i gcónaí.
(4)

Bhí feidhm ag dlí an Aontais, lena n-áirítear Cinntí 2003/17/CE agus 2005/834/CE, maidir leis an Ríocht Aontaithe agus sa Ríocht Aontaithe i rith na hidirthréimhse ar tháinig deireadh léi an 31 Nollaig 2020, i gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (11) (“an Comhaontú um Tharraingt Siar”), agus go háirithe le hAirteagal 126 agus le hAirteagal 127(1) de.
(2)

Le Cinneadh (AE) 2020/430, foráiltear, más rud é go dtugann na himthosca eisceachtúla leanúnacha bonn cirt dó, go bhféadfaidh an Chomhairle an Cinneadh sin a athnuachan. An 21 Aibreán 2020, le Cinneadh (AE) 2020/556 (3), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go ceann tréimhse bhreise míosa, is é sin, go dtí an 23 Bealtaine 2020. An 20 Bealtaine 2020, le Cinneadh (AE) 2020/702 (4), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go dtí an 10 Iúil 2020. An 3 Iúil 2020, le Cinneadh (AE) 2020/970 (5), chuir an Chomhairle síneadh leis an maolú sin go dtí an 10 Meán Fómhair 2020. An 4 Meán Fómhair 2020, le Cinneadh (AE) 2020/1253 (6), chuir an Chomhairle síneadh leis an maolú sin go dtí an 10 Samhain 2020. An 6 Samhain 2020, le Cinneadh (AE) 2020/1659 (7), chuir an Chomhairle síneadh leis an maolú sin go dtí an 15 Eanáir 2021. An 12 Eanáir 2021, chuir an Comhairle, le Cinneadh (AE) 2021/26 (8), síneadh leis an maolú sin go dtí an 19 Márta 2021. An 12 Márta 2021, le Cinneadh (AE) 2021/454 (9), chuir an Chomhairle síneadh leis an maolú sin go dtí an 21 Bealtaine 2021.
Tá BELAERONAVIGATSIA, fiontar faoi úinéireacht stáit, freagrach as rialú aerthráchta na Bealarúise. Tá sé freagrach, dá bhrí sin, as tuirlingt éigeantais a dhéanamh an 23 Bealtaine 2021 ar eitilt paisinéirí FR4978 go haerfort Mhionsc gan údar cuí a bheith leis. Ba é an aidhm a bhí leis an gcinneadh polaitiúil sin go ndéanfaí an t-iriseoir de chuid an fhreasúra Raman Pratasevich agus Sofia Sapega a ghabháil agus a choinneáil; is brú faoi chois an méid sin i gcoinne na sochaí sibhialta agus an fhreasúra dhaonlathaigh sa Bhealarúis.

Tá BELAERONAVIGATSIA, fiontar faoi úinéireacht stáit, freagrach, dá bhrí sin, as cos ar bolg a imirt ar an tsochaí shibhialta agus ar an bhfreasúra daonlathach.”
I mír 1, cuirtear na míreanna seo a leanas léi:

“s é EUR 173 693 683 a bheidh sa mhéid tagartha airgeadais a bheartaítear chun caiteachas EULEX KOSOVO a chumhdach ón 15 Meitheamh 2021 go dtí an 14 Meitheamh 2023. As an méid sin, is é EUR 57 900 000 a bheidh sa mhéid a bheartaítear chun caiteachas EULEX KOSOVO a chumhdach lena shainordú a chur chun feidhme sa Chosaiv agus is é EUR 115 793 683 a bheidh sa mhéid a bheartaítear chun an tacaíocht do na himeachtaí breithiúnacha a athlonnaíodh laistigh de Bhallstát a chumhdach.

Síneoidh an Coimisiún comhaontú deontais le cláraitheoir a bheidh ag gníomhú thar ceann clárlainne a bheidh i gceannas ar riar na n-imeachtaí breithiúnacha a athlonnaíodh ar shuim EUR 115 793 683. Beidh feidhm ag na rialacha maidir le deontais dá bhforáiltear i Rialachán (AE, Euratom) 2018/1046 ó Pharlaimint na hEorpa agus ón gComhairle (*1) maidir leis an gcomhaontú deontais.

Cinnfidh an Chomhairle an méid tagartha airgeadais don tréimhse ina dhiaidh sin do EULEX KOSOVO.

(*1) Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh 1296/2013, (AE) Uimh 1301/2013, (AE) Uimh 1303/2013, (AE) Uimh 1304/2013, (AE) Uimh 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014 agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (IO L 193, 30.7.2018, lch. 1).”"
(9)

Ba cheart ríomh chostas an chistithe a eascraíonn as idirbhearta iasachtaíochta fadtéarmacha a bheith bunaithe ar na costais a eascraíonn as gach oibríocht iasachtaíochta a dhéantar le linn na tréimhse ama 6 mhí, mar riail ghinearálta, ina mbíonn dáta na heisíocaíochta. Déantar an catagóiriú ina thréimhsí 6 mhí i ngeall ar an ngá atá ann a áirithiú go mbíonn dlúthnasc ann idir costas an chistithe a ghearrtar ar an eisíocaíocht a dhéanamh agus na rátaí margaidh atá ann tráth a ndéantar an eisíocaíocht sin, agus nach bhfuil sé bunaithe ar chostais chistithe i dtréimhse ama i bhfad uainn. Ar an gcaoi sin, leithdháiltear na hionstraimí cistiúcháin, agus na costais lena mbaineann, ar na hurranna ábhartha. Ní shocraítear an cistiú comhthiomsaithe beacht d’ionstraimí cistiúcháin ach amháin nuair a dhúntar an urrann ama 6 mhí. Leis sin, ba cheart go bhféadfaí an costas céanna cistiúcháin a chur i bhfeidhm i leith aon eisíocaíocht chomhuaineach a leagtar ar an urrann ama chéanna agus ba cheart go n-áiritheofaí leis sin cur chuige cóir, cothrom agus trédhearcach idir na Ballstáit go háirithe. Ba cheart do na Ballstáit agus do bhuiséad an Aontais don ioncam sannta seachtrach faoi Airteagal 3(1) de Rialachán (AE) 2020/2094 a sciar féin a íoc. Seachnaíonn sé sin an treallachas nó ceist an tseans ba dhual don chóras traidisiúnta droim-le-droim, córas inarbh iad na costais a bhí ar aon tairbhí ar leith na téarmaí ab fhéidir a fháil an lá áirithe ar tugadh an iasacht. Seachas an chéad urrann ama, urrann dar ceart an tréimhse ón 1 Meitheamh 2021 go dtí an 31 Nollaig 2021 a chumhdach, ba cheart go gcumhdódh gach urrann ama tréimhse 6 mhí dar tús an 1 Eanáir nó an 1 Iúil. Ba cheart deireadh a theacht le tréimhse ghníomhach na hurrainne ama deireanaí an 31 Nollaig 2026, rud a chiallaíonn go mbeidh 11 urrann ama ann. Ba cheart deireadh a theacht leis na hurranna ama a luaithe a bhainfear amach aisíocaíocht iomlán na n-eisíocaíochtaí maoinithe.
(5)

An 27 Bealtaine 2021, ghlac Comhthionól Domhanda Thoscaireachtaí OIE Rún Uimh. 17, dar teideal "Recognition of the Bovine Spongiform Encephalopathy Risk Status of Members" (3), i bhfianaise a theacht i bhfeidhm an 29 Bealtaine 2021. Sa Rún sin, is éard a glacadh leis gur riosca diomaibhseach ESB atá i gCeanada agus in Éirinn, i gcomhréir le Cód um Shláinte na nAinmhithe Talún OIE. Tar éis athmheasúnú an scéil ar leibhéal an Aontais, agus i ngeall ar Rún Uimh. 17 ó OIE, mheas an Coimisiún gur cheart stádas ESB OIE nua sa dá thír a léiriú san Iarscríbhinn a ghabhann le Cinneadh 2007/453/CE.
(3)

Na Doiciméid um Measúnú Eorpach a tharraing na Comhlachtaí um Measúnú Teicniúil suas agus a ghlac siad, baineann siad leis na táirgí foirgníochta seo a leanas: — píobán aisréid solúbtha ar a bhfuil feistithe cinn; — adhmad deighleoige lannaithe ina bhfuil trasghearradh dronuilleogach agus atá déanta as lomáin a gearradh go radúil; — adhmad soladach a siúntáladh le méaralt ar ar tástáladh ualach promhaidh teannais agus is féidir a phróiseáil go ndéantar adhmad lannaithe gliúáilte nó adhmad soladach gliúáilte de; — adhmad lannaithe gliúáilte ina bhfuil méaralt trasghearrtha iomlán; — cláir fuaimdhíonta/scríd thirim agus stiallacha ualachiompartha atá déanta as cairtchlár rocach atá líonta le gaineamh grianchloiche; — comhdhúil le haghaidh biotúmain agus meascáin bhiotúmanacha atá déanta as púdar rubair gránaithe; — macrashnáithíní polaiméire atá treisithe le snáithín basailt le húsáid i gcoincréit; — comhlaí cothromaithe faoi fheire; — claiseanna ancaire; — córais le haghaidh naisc barraí treisiúcháin iarshuiteáilte ina bhfuil moirtéal; — ceanglóirí meicniúla le húsáid i gcoincréit; — ceanglóirí leathnúcháin torcrialaithe le húsáid i gcoincréit agus saolré inathraithe feidhme suas le 50 bliain acu; — ceanglóirí iarshuiteáilte i gcoincréit faoi ualach timthriallach strustuirse; — fearais/córais bhuana comhalra neamh-ualachiompartha atá bunaithe ar bhloic chuasacha nó ar phainéil ábhair insliúcháin agus in amanna ar choincréit.
(2)

Le Cinneadh (AE) 2020/430, foráiltear, más rud é go dtugann na himthosca eisceachtúla leanúnacha bonn cirt dó, go bhféadfaidh an Chomhairle an Cinneadh sin a athnuachan. An 21 Aibreán 2020, de bhun Chinneadh (AE) 2020/556 (3), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go ceann tréimhse bhreise míosa ón 23 Aibreán 2020. Rinneadh foráil don síneadh sin leis an maolú go dtí an 23 Bealtaine 2020. An 20 Bealtaine 2020, de bhun Chinneadh (AE) 2020/702 (4), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go dtí an 10 Iúil 2020. An 3 Iúil 2020, de bhun Chinneadh (AE) 2020/970 (5), chuir an Chomhairle síneadh leis an maolú sin go dtí an 10 Meán Fómhair 2020. An 4 Meán Fómhair 2020, de bhun Chinneadh Cinneadh (AE) 2020/1253 (6), chuir an Chomhairle síneadh leis an maolú sin go dtí an 10 Samhain 2020. An 6 Samhain 2020, de bhun Chinneadh (AE) 2020/1659 (7), chuir an Chomhairle síneadh leis an maolú sin go dtí an 15 Eanáir 2021. An 12 Eanáir 2021, de bhun Chinneadh (AE) 2021/26 (8), chuir an Comhairle síneadh leis an maolú sin go dtí an 19 Márta 2021. An 12 Márta 2021, de bhun Chinneadh (AE) 2021/454 (9), chuir an Chomhairle síneadh leis an maolú sin go dtí an 21 Bealtaine 2021. An 20 Bealtaine 2021, chuir an Comhairle, de bhun Chinneadh (AE) 2021/825 (10), síneadh leis an maolú sin go dtí an 16 Iúil 2021. An 12 Iúil 2021, de bhun Chinneadh (AE) 2021/1142 (11), chuir an Chomhairle síneadh leis an maolú sin go dtí an 30 Meán Fómhair 2021.
CINNEADH (CBES) 2021/1826 ÓN gCOMHAIRLE

an 18 Deireadh Fómhair 2021

lena leasaítear Cinneadh (CBES) 2015/1763 bhaineann le bearta sriantacha i bhfianaise na staide sa Bhurúin

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 29 de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

An 1 Deireadh Fómhair 2015, ghlac an Chomhairle Cinneadh (CBES) 2015/1763 (1) a bhaineann le bearta sriantacha i bhfianaise na staide sa Bhurúin.

Ar bhonn athbhreithniú ar Chinneadh (CBES) 2015/1763, ba cheart na bearta sriantacha a athnuachan go dtí an 31 Deireadh Fómhair 2022.

TAR ÉIS AN CINNEADH SEO A GHLACADH:

Airteagal 1

In Airteagal 6 de Chinneadh (CBES) 2015/1763, cuirtear an méid seo a leanas in ionad an dara mír:
(2)

i Roinn A (“Daoine”), in ionad na n-iontrálacha seo a leanas cuirtear an méid seo a leanas: Ainm Faisnéis aitheantais Cúiseanna Dáta an liostaithe “167. Dr. Jassem Mohammad ZAKARIA (ar a dtugtar freisin Mohamed, Muhammad, Mohammed, Jasem) Dáta Breithe: 1968 Inscne: fireann; IarAire Saothair agus Gnóthaí Sóisialta. Ina cháil mar IarAire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 16.10.2012 229. Abdullah ABDULLAH (عبدالله عبدالله) Dáta Breithe: 1956; Inscne: fireann Aire Stáit. I mí Lúnasa 2021 a ceapadh. Ina cháil mar Aire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 14.11.2016 259. Imad Abdullah SARA (عماد عبدالله صارة) Dáta Breithe: 1968; Áit bhreithe: Damascus, Syria; Inscne: fireann IarAire Faisnéise. I mí Eanáir 2018 a ceapadh. Ina cháil mar IarAire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 26.2.2018 296. Talal AL-BARAZI (ar a dtugtar freisin Barazi) (طلال البرازي) Dáta Breithe: 1963; Áit bhreithe: Hama city, Syria; Inscne: fireann IarAire Trádála Inmheánaí agus Cosanta Tomhaltóirí. Ina cháil mar IarAire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 16.10.2020 309. Malloul (ar a dtugtar freisin Maloul) HUSSEIN (ar a dtugtar freisin AL-HUSSEIN) (ملول حسين) Dáta Breithe: 1950; Áit bhreithe: Al-Hasakah Governorate, Syria; Inscne: fireann IarAire Stáit. Ina cháil mar IarAire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 6.11.2020”
(2)

An 8 Nollaig 2020, i nDearbhú ón Ardionadaí thar ceann an Aontais Eorpaigh maidir le Córas Domhanda Smachtbhannaí an AE i ndáil le Cearta an Duine, d’athdhearbhaigh an tAontas agus a Bhallstáit gurb é a dtiomantas láidir cearta an duine a chur chun cinn agus a chosaint ar fud an domhain. Le Córas Domhanda Smachtbhannaí an AE i ndáil le Cearta an Duine cuirtear i bhfios go láidir a mheáite atá an tAontas feabhas a chur ar a ról maidir le haghaidh a thabhairt ar sháruithe agus mí-úsáidí chearta an duine ar fud an domhain. Is sprioc straitéiseach den Aontas é teachtadh éifeachtach chearta an duine ag an uile dhuine a bhaint amach. Is bunluachanna den Aontas agus de Chomhbheartas Eachtrach agus Slándála an Aontais iad meas ar dhínit an duine, ar an tsaoirse, ar an daonlathas, ar an gcomhionannas, ar an smacht reachta agus an meas ar chearta an duine.